b'\n_START_ARTICLE_\nVeliki hr\xc4\x8dek\n_START_SECTION_\nRaz\xc5\xa1irjenost\n_START_PARAGRAPH_\nVeliki hr\xc4\x8dek je stepski glodavec z obse\xc5\xbenim, na vzhod segajo\xc4\x8dim arealom. V srednji Evropi naseljuje kulturno stepo. Na severu Evrope se\xc5\xbee do Francije.\n_START_SECTION_\nPrehranjevanje\n_START_PARAGRAPH_\nJe prete\xc5\xbeno rastlinojed in se hrani z zelenimi deli rastlin, gomolji, semeni, plodovi, itd. Je pa tudi \xc5\xbeu\xc5\xbeelke, pol\xc5\xbee, kolobarnike in male vreten\xc4\x8darje.\n_START_SECTION_\nVeliki hr\xc4\x8dek v Sloveniji\n_START_PARAGRAPH_\nVeliki hr\xc4\x8dek je edini predstavnik stepskih sesalcev v slovenski favni. Poseljuje kulturno stepo na dobro odcejenih in suhih tleh. Populacija v Sloveniji le\xc5\xbei na skrajnem robu panonske populacije in je domnevno izolirana. Ocenjena je na vsega 100 osebkov, kar je izredno majhno \xc5\xa1tevilo. V srednji Evropi so hr\xc4\x8dka mo\xc4\x8dno prizadele spremembe v na\xc4\x8dilu kmetovanja, zlasti zgodnje pospravljanje pridelkov. Tako je v nekaterih nem\xc5\xa1kih zveznih de\xc5\xbeelah na samem robu izumrtja.'